Paamūrės kraštas
Paamūrės kraštas, Paamūrės žemietijos kraštas (rus. Приамурский земский край), Juodasis buferis (rus. чёрный буфер) – valstybinis darinys Rusijos Tolimuosiuose Rytuose, egzistavęs nuo 1921 m. gegužės 26 d. iki 1922 m. spalio 25 d. Jos teritorija buvo dalis buvusios Primorjės srities (Rusijos imperija), kuri nominaliai priklausė Tolimųjų Rytų respublikai. Dar Rusijos pilietinio karo metais tarybinėje spaudoje šį darinį ima vadinti Juoduoju buferiu. Šis pavadinimas gana plačiai naudotas TSRS istoriografijoje.